אוליביה האסי

אוליביה האסי (באנגלית: Olivia Hussey; נולדה בשם אוליביה אוסונה, Olivia Osuna; נולדה ב-17 באפריל 1951) היא שחקנית אנגלייה ילידת ארגנטינה. היא התפרסמה כששיחקה בתפקיד יוליה בסרט הקולנוע "רומיאו ויוליה" שביים פרנקו זפירלי ב-1968, וזכתה על הופעתה בפרס גלובוס הזהב ובפרס דויד די דונטלו לשחקנית הטובה ביותר. היא מוכרת גם מתפקידה כמרים, אם ישו בסדרת הטלוויזיה "ישו מנצרת" מ-1977. בקולנוע כיכבה האסי בסרטים "חג מולד שחור" (1974), "רצח על הנילוס" (1978), "וירוס" (1980) ובסרט "Turkey Shoot" (מ-1982). האסי נולדה בשם אוליביה אוסונה בבואנוס איירס שבארגנטינה לג'וי אלמה (שם נעורים: האסי), מזכירה בריטית, ולאנדרס אוסונה, זמר טנגו ארגנטינאי. הוריה התגרשו כשאוליביה הייתה בת שנתיים. היא התחנכה כקתולית, וכשהייתה בת שבע עברה עם אמה ואחיה הקטן לגור בלונדון. היא למדה בבית ספר למשחק "Italia Conti Academy" במשך חמש שנים. האסי אמצה לעצמה כשם במה את שם הנעורים של אמה, והופיעה על במת התיאטרון בלונדון בתפקיד ג'ני במחזה "פריחתה של מיס ברודי" לצדה של ונסה רדגרייב. באחת מהופעותיה הבחין בה הבמאי פרנקו זפירלי והתרשם מיופייה ומכישרון המשחק שלה. היא נבחרה מתוך 500 שחקניות לגלם את יוליה בעיבוד משנת 1968 של זפירלי ל"רומיאו ויוליה", וכיכבה בסרט "רומיאו ויוליה" לצדו של לאונרד ויטינג שגילם את רומיאו. ב-1969 זכתה על הופעתה זו בפרס דויד די דונטלו, ובפרס גלובוס הזהב לשחקנית החדשה של השנה. במהלך הקריירה שלה השתתפה האסי ביותר מארבעים סרטי קולנוע. ב-1974 שיחקה בתפקיד ראשי בסרט האימה הקנדי "חג מולד שחור", שבישר את הז'אנר של "סרטי המרטש" בתחום של סרטי האימה. ב-1977 גילמה את מרים, אם ישו בהפקה הטלוויזיונית של "ישו מנצרת", בו עבדה בפעם השנייה עם הבמאי פרנקו זפירלי. ב-1978 שיחקה בתפקיד רוזלי אוטרבורן בסרט "רצח על הנילוס" בכיכובו של פיטר יוסטינוב. עוד כיכבה בסרט היפני "וירוס" בתפקיד מאריט, וגילמה את רבקה מיורק בעיבוד משנת 1982 לרומן "אייבנהו". ב-1990 הופיעה האסי בתפקיד נורמה בייטס, אמו של נורמן בייטס, בסרט "פסיכו 4: ההתחלה", פריקוול לסרטו של אלפרד היצ'קוק "פסיכו" משנת 1960. ב-2003 גילמה את דמותה של האם תרזה בסרט קולנוע על חייה. על תפקיד זה זכתה בפרס "Character & Morality in Entertainment" שהוענק לה ב-12 במאי 2007 בהוליווד. האסי הייתה מועמדת לפרס אנני על תפקידה כמדבבת על תפקידה כטליה בסדרת האנימציה "באטמן: הדור הבא". עוד דיבבה את קאסאן מור במשחק הווידאו "Star Wars: Rogue Squadron". בנוסף השתתפה במשחק "Star Wars: The Old Republic" בתפקיד ג'די מסטר יון פאר. ב-1971 התחתנה האסי עם דין פול מרטין, בנו של הזמר דין מרטין. ב-1973 נולד בנם אלכסנדר גונתר מרטין, שהיה לימים שחקן אף הוא. ב-1978 בני הזוג התגרשו. דין פול מרטין נהרג בהתרסקות מטוס בהרי סן ברנרדינו שבקליפורניה בשנת 1987. ב-1980 נישאה האסי למוזיקאי היפני אקירה פוז (אנ') בשני טקסים, האחד בלוס אנג'לס והשני במיאמי. בנם מקס נולד ב-1983, והם התגרשו ב-1989. ב-1991 התחתנה מאסי עם המוזיקאי האמריקאי דייוויד גלן אייסלי, בנו של השחקן המנוח אנתוני אייסלי. באוקטובר 1993 ילדה את בתם אינדיה אייסלי. 2001 - מועמדות על "השג יוצא דופן בדיבוב לשחקנית בהפקה טלוויזיונית של תוכנית אנימציה" - עבור "Batman Beyond" 1969 - זכייה בפרס השחקנית הטובה ביותר עבור "רומיאו ויוליה" 1969 - זכייה בפרס השחקנית החדשה המבטיחה ביותר עבור הסרט "רומיאו ויוליה" 1970 - מועמדות לפרס "הפנים החדשות" עבור "רומיאו ויוליה" מדיה וקבצים בנושא אוליביה האסי בוויקישיתוף אתר האינטרנט הרשמי של אוליביה האסי אוליביה האסי, ברשת החברתית אקס (טוויטר) אוליביה האסי, במסד הנתונים הקולנועיים IMDb (באנגלית) אוליביה האסי, באתר AllMovie (באנגלית) אוליביה האסי, באתר Rotten Tomatoes (באנגלית) אוליביה האסי, במסד הנתונים הקולנועיים KinoPoisk (ברוסית) אוליביה האסי, באתר MusicBrainz (באנגלית) "Dean Paul Martin's body found". Pittsburgh Press. UPI. 26 במרץ 1987. p. A9. {{cite news}}: (עזרה) "Forever Juliet - For Olivia Hussey, Life After Romeo and Juliet Brought Sweetness and Sorrow". People. 16 במרץ 1992. נבדק ב-31 ביולי 2012. {{cite web}}: (עזרה) "Olivia Hussey plays Countess Gytha, mother to future King Harold"